Strovolos Municipality

Εκδήλωση Κέντρου Ενηλίκων Στροβόλου, 19/5/25 - Πολιτιστικό Κέντρο
2025-05-19 19:00 - 20:15 (Europe/Athens) | Πολιτιστικό Κέντρο Στροβόλου

Συναυλία «35χρονα Χορωδίας ΤΕΗ-ΑΤΗΚ», 19/5/25
2025-05-19 20:00 | Δημοτικό Θέατρο Στροβόλου, Cyprus
Ο Όμιλος Χορωδίας ΤΕΥ-ΑΤΗΚ παρουσιάζει
τη συναυλία «35χρονα Χορωδίας ΤΕΗ-ΑΤΗΚ»
19 Μαΐου 2025 │ώρα: 20:00│Δημοτικό Θέατρο Στροβόλου
Είσοδος ελεύθερη

ΒΟΤΚΑ ΜΟΛΟΤΟΦ, του Άντον Τσέχωφ - Κωμωδία της Ελένης Ράντου, στο πλαίσιο του 9ου Φεστιβάλ Θεάτρου του Δήμου, στις 15, 20 & 22/5/25
2025-05-20 20:30, 2025-05-22 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΒΟΤΚΑ ΜΟΛΟΤΟΦ
Άντον Τσέχωφ
Κωμωδία της Ελένης Ράντου βασισμένη στη διασκευή του Νιλ Σάιμον
Σκηνοθεσία: Νικορέστης Χανιωτάκης
Στο πλαίσιο του 9ου Φεστιβάλ Θεάτρου του Δήμου Στροβόλου, ανεβαίνει στο Δημοτικό Θέατρο Στροβόλου η ξεκαρδιστική κωμωδία της Ελένης Ράντου «ΒΟΤΚΑ ΜΟΛΟΤΟΦ», βασισμένη στη διασκευή του Νιλ Σάιμον και σκηνοθεσία Νικορέστη Χανιωτάκη.
ΤΙΜΕΣ ΕΙΣΙΤΗΡΙΩΝ
ZONE A: €25
ZONE B: €20

Για τους κατόχους Ευρωπαϊκής Κάρτας Αναπηρίας η είσοδος θα είναι δωρεάν, με έκπτωση 50% στο εισιτήριο του/της συνοδού και θα μπορεί να γίνει προκράτηση εισιτηρίων στο τηλ. 22 010191.

Πληροφορίες και εισιτήρια
https://www.ticketmaster.cy/showEventInformation.html?idEvent=6025

ΠΛΗΡΟΦΟΡΙΕΣ ΕΚΔΗΛΩΣΗΣ
Ο Άντον Τσέχωφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του. Από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το χθες, το σήμερα και το αύριο
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική από ιδεολογικά και εθνικά στερεότυπα άποψη, ακόμα και το αντίθετο φύλλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο καθώς και το χιούμορ του, μπορούν να αποδειχθούν καταλυτικά. Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχωφ μέσα από την ερμηνεία του Τάσου Χαλκιά.
Στον ρόλο του Άντον Τσέχωφ: Τάσος Χαλκιάς Πρωταγωνιστούν (αλφαβητικά):
Γιάννης Απέργης, Βίβιαν Κοντομάρη, Λυδία Σγουράκη, Πάνος Σταθακόπουλος, Δήμητρα Στογιάννη, Χρήστος Τριπόδης
Συντελεστές:
Κείμενο: Νηλ Σάιμον – Ελένη Ράντου (βασισμένο στα διηγήματα του Άντον Πάβλοβιτς Τσέχωφ)
Διασκευή: Ελένη Ράντου
Σκηνοθεσία: Νικορέστης Χανιωτάκης
Σκηνικά-Κοστούμια: Αρετή Μουστάκα
Πρωτότυπη μουσική σύνθεση: Γιάννης Μαθές
Οργάνωση: Παπαδόπουλος και Σχοινής Παραγωγές ΛΤΔ

Διάλεξη με θέμα «Πρόληψη και θεραπεία των επιπλοκών του Σακχαρώδη Διαβήτη» σε συνεργασία με τον Παγκύπριο Διαβητικό Σύνδεσμο, 22/5/25 - Αίθουσα εκδηλώσεων Ι.Ν. Αγ. Σπυρίδωνα - Συνοικ. Στρόβολος ΙΙ,
2025-05-22 18:00 | Εκκλησία Αγ. Σπυρίδωνα

Πολίτες εν γνώσει: Μια κοινή δράση του Δήμου Στροβόλου και European Institute of Management and Finance (EIMF)
2025-05-22 18:00 | Πολιτιστικό Κέντρο Στροβόλου
Ο Δήμος Στροβόλου και το EIMF ανακοινώνουν με χαρά τη συνεργασία τους στο πλαίσιο της δράσης «Πολίτες εν γνώσει – Powered by EIMF» , μιας σειράς δωρεάν διαλέξεων και διαδραστικών παρουσιάσεων για το κοινό, με ποικίλη θεματολογία σχετικά με ζητήματα ευρύτερου κοινωνικού ενδιαφέροντος.
Η πρώτη διάλεξη, με θέμα:
«Οικογενειακός Οικονομικός Προγραμματισμός»,
θα πραγματοποιηθεί την Πέμπτη 22 Μαΐου 2025, στις 18:00, στο Πολιτιστικό Κέντρο του Δήμου Στροβόλου (Αίθουσα «Νικόλαος Μούντης»).
Εισηγητής: Μάριος Μόρτης – Εκπαιδευτής και Υπεύθυνος Προγραμμάτων Λογιστικής.
Σε όλους τους συμμετέχοντες θα δοθούν πιστοποιητικά παρακολούθησης.
Δηλώσεις συμμετοχής: https://forms.office.com/e/xvQ62kPDCs
Η επόμενη προγραμματισμένη διάλεξη θα διεξαχθεί την Τετάρτη 18 Ιουνίου 2025, στις 18:00, επίσης στο Πολιτιστικό Κέντρο του Δήμου Στροβόλου, με θέμα:
«Πολιτική Αγωγή: Δικαιώματα και Υποχρεώσεις του Πολίτη»
και εισηγητή τον δρ Άδωνη Πηγασίου – Εκπαιδευτή και Ακαδημαϊκό Διευθυντή του EIMF.
Το κοινό μπορεί να εγγραφεί στο newsletter του Δήμου Στροβόλου, για να λαμβάνει ενημερώσεις σχετικά με τις μελλοντικές διαλέξεις της δράσης, μέσω του συνδέσμου: https://www.strovolos.org.cy/archiki-selida/exipiretisi-dimoton/epikinonia/ilektr-enimerosi-dimoton/sistima-ilektronikis-enimerosis-dimoton/

ΑΠΟ ΤΟΝ ΔΗΜΟ ΣΤΡΟΒΟΛΟΥ
13 Μαΐου 2025

Συναυλία «La Reve De Cuba», 24/5/25
2025-05-24 20:30 | Δημοτικό Θέατρο Στροβόλου, Cyprus
Η πρεσβεία της Κούβας στην Κύπρο παρουσιάζει τη συναυλία «La Reve De Cuba»
23 Μαΐου 2025 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=6024

Διάλεξη με θέμα «Πρόληψη και θεραπεία των επιπλοκών του Σακχαρώδη Διαβήτη» σε συνεργασία με τον Παγκύπριο Διαβητικό Σύνδεσμο, 27/5/25 - Αίθουσα εκδηλώσεων Ι.Ν. Απ. Ανδρέα - Συνοικ. Στρόβολος ΙΙΙ
2025-05-27 18:00 | Αιθ. εκδηλώσεων Ι.Ν. Απ. Ανδρέα

ΦΑΟΥΣΤ του Γιόχαν Βόλφγκανγκ φον Γκαίτε, από τη ΘΕΑΤΡΙΚΗ ΟΜΑΔΑ PERSONA & τον ΠΟΛΙΤΙΣΤΙΚΟ ΟΡΓΑΝΙΣΜΟ «ΥΠΟΓΑίΑ», στο πλαίσιο του 9ου Φεστιβάλ Θεάτρου, 31/5/25
2025-05-31 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Φάουστ
του Γιόχαν Βόλφγκανγκ φον Γκαίτε
Η ΘΕΑΤΡΙΚΗ ΟΜΑΔΑ PERSONA και ο ΠΟΛΙΤΙΣΤΙΚΟΣ ΟΡΓΑΝΙΣΜΟΣ «ΥΠΟΓΑίΑ» παρουσιάζουν τον εμβληματικό “Φάουστ” του Γιόχαν Βόλφγκανγκ φον Γκαίτε, το Σάββατο 31/5/25 και ώρα 20:30, στο Δημοτικό Θέατρο Στροβόλου, στο πλαίσιο του 9ου Φεστιβάλ Θεάτρου του Δήμου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Ιδρύματος ΕΛΙΚΑΣ.
Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας ισχύουν τα ακόλουθα και θα μπορεί να γίνει προκράτηση εισιτηρίων στο τηλ. 22 010191.

Για παραστάσεις με εισιτήριο €5,00: δωρεάν είσοδος, όπως επίσης και για έναν/μία συνοδό του/της
Για παραστάσεις με εισιτήριο από €5,00 και άνω: δωρεάν είσοδος, με έκπτωση 50% στο εισιτήριο του/της συνοδού.

Πληροφορίες και εισιτήρια:
https://www.ticketmaster.cy/showEventInformation.html?idEvent=6075

Λίγα λόγια για το έργο
Δύο αιώνες μετά τη συγγραφή του, το έργο παραμένει εκρηκτικά επίκαιρο.
Πόσο μακριά μπορεί να φτάσει ο άνθρωπος στην αναζήτηση της απόλυτης γνώσης; Τι θα ήσασταν διατεθειμένοι να θυσιάσετε για να κατακτήσετε το ακατόρθωτο;
Η συμφωνία του Δρ. Φάουστ με τον Μεφιστοφελή – η ανταλλαγή της ψυχής του με την απόλυτη γνώση – είναι μόνο η αρχή μιας συγκλονιστικής περιπέτειας που θα τον οδηγήσει στα άκρα της ανθρώπινης εμπειρίας. Πάθος, έρωτας, καταστροφή και λύτρωση συνθέτουν ένα ταξίδι ψυχής που καθρεφτίζει την αιώνια υπαρξιακή ανθρώπινη αναζήτηση.
Σε μια εποχή όπου η τεχνητή νοημοσύνη και η βιοτεχνολογία επαναπροσδιορίζουν τα όρια του ανθρώπινου είδους, ο “Φάουστ” μας καλεί να αναμετρηθούμε με τα πιο καίρια ερωτήματα της εποχής μας: Ποιο είναι το πραγματικό τίμημα της προόδου; Πού σταματά η φιλοδοξία και πού αρχίζει η ύβρις; Μπορεί ο άνθρωπος να διαχειριστεί τη γνώση χωρίς να αυτοκαταστραφεί;
Ο έρωτας του Φάουστ για τη Μαργαρίτα, που οδηγεί σε μια από τις πιο συγκλονιστικές τραγωδίες της παγκόσμιας λογοτεχνίας, θέτει το αιώνιο ερώτημα: Πόσο μακριά μπορεί να φτάσει κανείς στο όνομα του πάθους; Η καταστροφή της Μαργαρίτας γίνεται ο καθρέφτης της δικής μας ηθικής πυξίδας σε έναν κόσμο όπου τα όρια μεταξύ καλού και κακού γίνονται ολοένα και πιο δυσδιάκριτα.
Η σκηνοθετική προσέγγιση επιχειρεί να αναδείξει τον “Φάουστ” ως έναν καθρέφτη της σύγχρονης εποχής, όπου η τεχνολογική πρόοδος και η ακόρεστη δίψα για γνώση θέτουν την ανθρωπότητα μπροστά σε πρωτόγνωρες προκλήσεις. Μέσα από μια καινοτόμο ματιά και με έναν θίασο αποτελούμενο αποκλειστικά από γυναίκες, η παράσταση επιχειρεί να γεφυρώσει το χθες με το σήμερα, με τα διλήμματα του Φάουστ να απηχούν εκκωφαντικά επίκαιρα και διαχρονικά.
Μια παράσταση που φιλοδοξεί να φέρει τον θεατή αντιμέτωπο με τα πιο σκοτεινά μυστικά της ανθρώπινης φύσης. Όπως ο Φάουστ αναμετράται με τους δαίμονές του, έτσι και εμείς καλούμαστε να αντικρίσουμε τα δικά μας όρια, τις δικές μας αμφιβολίες, τους δικούς μας πειρασμούς. Μια παράσταση-πρόκληση για τον σύγχρονο θεατή που θα τον μαγέψει, θα τον ταρακουνήσει και θα τον κάνει να αναρωτηθεί: τι θα έκανε ο ίδιος αν βρισκόταν στη θέση του Φάουστ;

Χορηγός Επικοινωνίας:

«Αντίπαλοι για καλό – Η ταινία», 1/6/25
2025-06-01 11:00 | Δημοτικό Θέατρο Στροβόλου, Cyprus
Η εταιρεία Viral Hook παρουσιάζει την ταινία «Αντίπαλοι για καλό»
1 Ιουνίου 2025 │ώρα: 11:00 │Δημοτικό Θέατρο Στροβόλου
Εισιτήρια πωλούνται από
https://www.more.com/cy-el/tickets/cinema/cy-antipaloi-gia-kalo-i-tainias/

Αντίπαλοι για καλό – Η ταινία», 1/6/25
2025-06-01 17:30 | Δημοτικό Θέατρο Στροβόλου, Cyprus
Η εταιρεία Viral Hook παρουσιάζει την ταινία «Αντίπαλοι για καλό»
1 Ιουνίου 2025 │ώρα: 17:30 │Δημοτικό Θέατρο Στροβόλου
Εισιτήρια πωλούνται από
https://www.more.com/cy-el/tickets/cinema/cy-antipaloi-gia-kalo-i-tainias/

Θεατρική παράσταση «Το αγόρι των Ουίνσλοου», 3/6/25
2025-06-03 20:30 | Δημοτικό Θέατρο Στροβόλου, Cyprus
Ο Δήμος Στροβόλου στο πλαίσιο του 9ου Φεστιβάλ Θεάτρου παρουσιάζει την παράσταση «Το αγόρι των Ουίνσλοου»
3 Ιουνίου 2025 │ώρα: 20:30│Δημοτικό Θέατρο Στροβόλου
Εισιτήρια πωλούνται από https://www.ticketmaster.cy/showEventInformation.html?idEvent=6076

ΤΟ ΑΓΟΡΙ ΤΩΝ ΟΥΙΝΣΛΟΟΥ, μία συμπαραγωγή του Σατιρικού Θεάτρου και της Alpha Square, στο πλαίσιο του 9ου Φεστιβάλ Θεάτρου του Δήμου, 3/6/25
2025-06-03 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ

ΤΟ ΑΓΟΡΙ ΤΩΝ ΟΥΙΝΣΛΟΟΥ
του Τέρενς Ράτιγκαν
Μετάφραση-Σκηνοθεσία: Ανδρέας Αραούζος
Το έργο «Το αγόρι των Ουίνσλοου», μια συμπαραγωγή του Σατιρικού Θεάτρου και της Alpha Square, ανεβαίνει στο Δημοτικό Θέατρο Στροβόλου, την Τρίτη 3 Ιουνίου και ώρα 20:30, στο πλαίσιο του 9ου Φεστιβάλ Θεάτρου του Δήμου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Αντικαρκινικού Συνδέσμου Κύπρου. Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας ισχύουν τα ακόλουθα και θα μπορεί να γίνει προκράτηση εισιτηρίων στο τηλ. 22 010191.

Για παραστάσεις με εισιτήριο €5,00: δωρεάν είσοδος, όπως επίσης και για έναν/μία συνοδό του/της
Για παραστάσεις με εισιτήριο από €5,00 και άνω: δωρεάν είσοδος, με έκπτωση 50% στο εισιτήριο του/της συνοδού.

Πληροφορίες και εισιτήρια:
www.ticketmaster.cy/showEventInformation.html?idEvent=6076

Λίγα λόγια για το έργο:
«Λίγοι δραματοποιοί αυτού του αιώνα έχουν κατανοήσει τόσο την ανθρώπινη καρδιά όσο ο Τέρενς Ράτιγκαν» έγραψε η Αγγλική εφημερίδα Guardian. Ο Σερ Τέρενς Ράτιγκαν αναγνωρίζεται ως ένας από τους δημοφιλέστερους θεατρικούς συγγραφείς του 20ού αιώνα.
Εμπνευσμένο από πραγματικά δικαστικά γεγονότα στην Αγγλία, το έργο «Το Αγόρι των Ουίνσλοου» (1946) αφορά στις απεγνωσμένες προσπάθειες ενός πατέρα να «καθαρίσει» το όνομα του γιου του, όταν το αγόρι αποβάλλεται από το Βασιλικό Ναυτικό Κολλέγιο, για υποτιθέμενη κλοπή μιας ταχυδρομικής επιταγής πέντε σελινιών. Πρόκειται για τη δίχρονη εκστρατεία μιας οικογένειας, πριν τον πόλεμο 1914-1918, για να αποκαταστήσει την υπόληψή της, και το τίμημα που πληρώνει για να αποδοθεί δικαιοσύνη. Ενώ η χώρα ετοιμάζεται για πόλεμο, όλοι στο Λονδίνο ασχολούνται με την υπόθεση του δεκατετράχρονου αγοριού.
H New York Times έγραψε πως το έργο αποτελεί «τόσο ένα συγκλονιστικό δράμα για τα δικαιώματα του ανθρώπου που συγκρούονται με το τι επιτάσσει μια κυβέρνηση, όσο και μια συγκινητική ιστορία για το τίμημα του να διεκδικείς αμείλικτα έναν ενάρετο σκοπό».
Παίζουν: Βαρνάβας Κυριαζής, Έρικα Μπεγέτη, Σωτήρης Μεστάνας, Χριστίνα Μαρούχου, Ιωάννα Σιαφκάλη, Θανάσης Δρακόπουλος, Δημήτρης Γκουτζαμάνης, Σταύρος Χατζαντριάν, Ναυσικά Απόστρατου, Αλέξανδρος Χρυσάνθου και ο μικρός Κωνσταντίνος Γεωργίου.
Μετάφραση και σκηνοθεσία: Ανδρέας Αραούζος
Σκηνικά και κοστούμια: Γιώργος Γιάννου
Πρωτότυπη μουσική: Δημήτρη Ζαχαρίου
Σχεδιασμός φωτισμού: Βασίλης Πετεινάρης

Χορηγός Επικοινωνίας:

10η Ετήσια Έκθεση Δημιουργιών, Ανοικτού Σχολείου Δήμου Στροβόλου, 4/6/25
2025-06-04 19:00 | Σπηλιές Πάρκου Ακροπόλεως

Παρουσίαση βιβλίου των Γαβριήλ Δημητρίου και Νίκου Χατζηιωακείμ «Σχετικά με τους αιθέρες. Ζητήματα αεροπορικού ενδιαφέροντος από το κυπριακό θέρος του ‘74», 6/6/25
2025-06-06 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Διάλεξη με θέμα «Πρόληψη και θεραπεία των επιπλοκών του Σακχαρώδη Διαβήτη»-σε συνεργασία με τον Παγκύπριο Διαβητικό Σύνδεσμο, 12/6/25 - Αίθουσα εκδηλώσεων Ι.Ν. Αγίου Στυλιανού - Συνοικισμός Άσπρες
2025-06-12 18:00 | Εκκλησία Αγ. Στυλιανού

«Ταξίδι στον Χρόνο, την Πίστη και την Ιστορία»: Σειρά ξεναγήσεων από το Μουσείο Αρχιεπισκόπου Κυπριανού, στο πλαίσιο των Ευρωπαϊκών Ημερών Αρχαιολογίας (ΕΗΑ), 13/6/25
2025-06-13 09:30 - 18:00 | Εκκλησιαστικό Μουσείο Εθνομάρτυρα Κυπριανού στον Στρόβολο
«Ταξίδι στον Χρόνο, την Πίστη και την Ιστορία»: Σειρά ξεναγήσεων από το Μουσείο Αρχιεπισκόπου Κυπριανού, στο πλαίσιο των Ευρωπαϊκών Ημερών Αρχαιολογίας (ΕΗΑ)
Με μεγάλη τιμή, το Μουσείο Αρχιεπισκόπου Κυπριανού ανακοινώνει ότι επιλέγηκε, μεταξύ πολυάριθμων μουσείων και πολιτιστικών ιδρυμάτων από όλη την Ευρώπη, για να συμμετέχει στα προγράμματα του θεσμού Ευρωπαϊκές Ημέρες Αρχαιολογίας (ΕΗΑ) 2025.
Έχοντας ενταχθεί στην ατζέντα του ΕΗΑ, το Μουσείο Αρχιεπισκόπου Κυπριανού σας προσκαλεί στη σειρά ξεναγήσεων «Ταξίδι στο Χρόνο, την Πίστη, και την Ιστορία», που διοργανώνει την Παρασκευή 13 Ιουνίου 2025 ανάμεσα στις ώρες 8:30-18:00, καλώντας σας να ανακαλύψετε την ιστορία της Κύπρου, του Στροβόλου, και της Εκκλησίας μας μέσα από τις πλούσιες καλλιτεχνικές και λατρευτικές παραδόσεις του τόπου μας.
Οι ξεναγήσεις θα γίνονται στα Ελληνικά και στα Αγγλικά. Υπάρχει δυνατότητα κράτησης, για καλύτερη εξυπηρέτηση όλων των ενδιαφερόμενων. Όπως πάντα, η είσοδος θα είναι δωρεάν.
Για περισσότερες πληροφορίες, μπορείτε να επικοινωνήσετε τηλεφωνικά στο 22750160 και με ηλεκτρονικό ταχυδρομείο στο arch.kyprianos.museum@strovolos.org.cy.
Μια διοργάνωση του γαλλικού Ινστιτούτου Ερευνών Διασωστικής Αρχαιολογίας (INRAP) με τη στήριξη του Υπουργείου Πολιτισμού της Γαλλίας, οι ΕΗΑ έχουν ως στόχο την προώθηση του πολιτισμού, της ιστορίας, της αρχαιολογίας, και των τεχνών σε ένα ευρύ κοινό. Από το 2010 μέχρι και σήμερα, 30 Ευρωπαϊκές χώρες δραστηριοποιούνται στο πλαίσιο των ΕΗΑ, μέσα από ξεναγήσεις, εκθέσεις, διαλέξεις, εργαστήρια, και πολλές άλλες δράσεις για όλες τις ηλικίες.
Οι ΕΗΑ τελούνται υπό την αιγίδα του Γενικού Γραμματέα του Συμβουλίου της Ευρώπης και με τη στήριξη του Τμήματος Αρχαιοτήτων της Κυπριακής Δημοκρατίας, του Ευρωπαϊκού Συνδέσμου Αρχαιολόγων (EAA), της Διεθνούς Επιτροπής για Μουσεία και Συλλογές Αρχαιολογίας και Ιστορίας (ICOM), και του ακαδημαϊκού περιοδικού EXARC.

ΑΠΟ ΤΟΝ ΔΗΜΟ ΣΤΡΟΒΟΛΟΥ
2 Ιουνίου 2025

«Η ΑΝΑΔΥΟΜΕΝΗ», του Γρηγόριου Ξενόπουλου, από τη Hamm Broductions, 13 Ιουνίου – Σπηλιές Πάρκου Ακρόπολης | Είσοδος ελεύθερη
2025-06-13 20:30 | Σπηλιές Πάρκου Ακροπόλεως
ΔΕΛΤΙΟ ΤΥΠΟΥ
Η Αναδυομένη
του Γρηγόριου Ξενόπουλου
Διασκευή-Δραματουργία-Σκηνοθεσία:
Μιχάλης Κολοκοτρώνης, Σοφία Μαυρομιχάλη

Στο πλαίσιο του 9ου Φεστιβάλ Θεάτρου του Δήμου Στροβόλου θα παρουσιαστεί το έργο «Η Αναδυομένη», του Γρηγόριου Ξενόπουλου, την Παρασκευή 13/6/25 και ώρα 20:30, στις Σπηλιές του Πάρκου Ακρόπολης, με ελεύθερη είσοδο.
Λίγα λόγια για το έργο:
Ζάκυνθος, 2020, καραντίνα.
Τρείς φίλοι, η Άνθη, ο Ανδρέας και ο Αντρέας βρίσκονται στην Ζάκυνθο για μονοήμερη εκδρομή. Εξαιτίας της καραντίνας αναγκάζονται να διανυκτερεύσουν σε ένα παλιό αρχοντικό. Ενώ η πλήξη και η βαρεμάρα αρχίζουν να τους κυριεύουν, ένας περίεργος «σεισμός» τους φανερώνει το μυθιστόρημα του Γρηγόριου Ξενόπουλου, Αναδυομένη. Με όχημα τη φαντασία τους και την ανάγκη τους για παιχνίδι, οι τρεις τους θα ταξιδέψουν στην Ζάκυνθο του 19ου αιώνα όπου θα συναντήσουν την κοντεσίνα Κλαίλια και τα περίφημα Μεμαρόπουλα, τον Παύλο και τον Ντένη. Τότε θα ξεκινήσει ένα ανατρεπτικό ταξίδι στον χρόνο γεμάτο ερωτισμό, μυστήριο, πάθη, χιούμορ και παιχνίδι. Πρόκειται για ένα ερωτικό κυνήγι μέσα από το οποίο η Κλαίλια καλείται να επιλέξει τον εκλεκτό ανάμεσα στα δύο αδέλφια. Το περιβόλι με τα λώτα, ο Υψόλιθος και η Αναδυομένη θα αγκαλιάσουν τους ήρωες και άλλοτε μαγεύοντάς τους και άλλοτε παραπλανώντας τους, θα τους φέρουν αντιμέτωπους με τα πιο βαθιά τους ένστικτα και θα τους οδηγήσουν σε ένα επικίνδυνο φινάλε.
Παίζουν: Άνθη Κάσινου, Αντρέας Κούτσουμπας, Αντρέας Κουτσόφτας
Διασκευή-Δραματουργία-Σκηνοθεσία: Μιχάλης Κολοκοτρώνης, Σοφία Μαυρομιχάλη
Σκηνογραφία-Ενδυματολογία: Σοφία Μαυρομιχάλη
Μουσική επιμέλεια: Κωνσταντίνος Λεμέσιος
Σχεδιασμός φωτισμού: Σάββας Μυλωνάς
Επιμέλεια κίνησης: Λοΐζος Παπαγεωργίου

Χορηγός Επικοινωνίας:

Παρουσίαση βιβλίου Πέτρου Πανάου «Η Ποντικίνα Δώρα, Η περιέργεια και η γάτα», 14/6/25
2025-06-14 10:30 | Πολιτιστικό Κέντρο Στροβόλου

Παράσταση χορού «365 Think out of the box!», 14/6/25
2025-06-14 19:00 | Δημοτικό Θέατρο Στροβόλου, Cyprus
Η σχολή χορού Alicia’s Diversity Wellness ‘ N Dance ltd παρουσιάζει την παράσταση χορού ««365 Think out of the box!»
14 Ιουνίου 2025 │ώρα: 19:00 │Δημοτικό Θέατρο Στροβόλου
Εισιτήρια πωλούνται από https://www.soldoutticketbox.com/event/think-out-the-box-2025?lang=en&utm_source=homearticles&utm_medium=banner&utm_campaign=bannercampaign

Θεατρική παράσταση «Παίρνοντας θέση», 15/6/25
2025-06-15 19:30 | Δημοτικό Θέατρο Στροβόλου, Cyprus
Ο Δήμος Στροβόλου στο πλαίσιο του 9ου Φεστιβάλ Θεάτρου παρουσιάζει την παράσταση «Παίρνοντας θέση»
15 Ιουνίου 2025 │ώρα: 19:30│Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=6077

«Παίρνοντας Θέση» του Ρόναλντ Χάργουντ, από την Alpha Square, στο πλαίσιο του 9ου Φεστιβάλ Θεάτρου του Δήμου Στροβόλου,15/6/25
2025-06-15 19:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΠΑΙΡΝΟΝΤΑΣ ΘΕΣΗ
του Ρόναλντ Χάργουντ
σε μετάφραση Ανδρέα Αραούζου και σκηνοθεσία Ελένης Αναστασίου
Το 9ο Φεστιβάλ Θεάτρου του Δήμου Στροβόλου ολοκληρώνεται με το έργο ΠΑΙΡΝΟΝΤΑΣ ΘΕΣΗ, του Ρόναλντ Χάργουντ, παραγωγής Alpha Square, σε μετάφραση Ανδρέα Αραούζου και σκηνοθεσία Ελένης Αναστασίου. Η παράσταση θα δοθεί την Κυριακή 15 Ιουνίου και ώρα 19:30, στο Δημοτικό Θέατρο Στροβόλου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Ιδρύματος «Μικροί Ήρωες.
Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ. 22 010191.
Πληροφορίες και εισιτήρια:
www.ticketmaster.cy/showEventInformation.html?idEvent=6077

Λίγα λόγια για το έργο
Ο Βίλχελμ Φουρτβένγκλερ (1886–1954) ήταν ένας από τους σπουδαιότερους μαέστρους του προηγούμενου αιώνα. Ατυχία της ζωής του ήταν ότι βρισκόταν στην κορυφή της καριέρας του – στην Φιλαρμονική Βερολίνου – όταν οι Εθνικοσοσιαλιστές πήραν την εξουσία. Ενώ πολλοί από τους καλλιτέχνες συναδέλφους του είτε εξαναγκάστηκαν να φύγουν από την Γερμανία είτε μετανάστευσαν ως ένδειξη διαμαρτυρίας, ο Φουρτβένγκλερ παρέμεινε. Μετά τον πόλεμο κατηγορήθηκε ότι υπηρέτησε το Ναζιστικό καθεστώς. Το έργο διαδραματίζεται στο Βερολίνο το 1946, στη Ζώνη Αμερικανικής Κατοχής, κατά τη διάρκεια των ανακρίσεων που θα οδηγούσαν στις δίκες της Νυρεμβέργης, με σκοπό την Αποναζοποίηση.
Συνεχίζοντας τον εορτασμό μιας δεκαετίας από θεατρικές συνεργασίες μεταξύ του Βαρνάβα Κυριαζή και του Ανδρέα Αραούζου, 2015-2025, αυτό τον Μάιο θα δούμε άλλη μια σκηνική τους «ξιφασκία», αυτή τη φορά στην Ζώνη Αμερικανικής Κατοχής του Βερολίνου, το 1946.
Ο Ρόναλντ Χάργουντ είναι βραβευμένος με Όσκαρ (για τον «Πιανίστα» του Πολάνσκι), Bafta, Βραβείο της Ένωσης Συγγραφέων Αμερικής και είχε υποψηφιότητα για Βραβείο César στην Γαλλία. Το έργο του «Παίρνοντας Θέση» – υποψήφιο για Βραβείο Λόρενς Ολίβιε Καλύτερου Έργου – εξετάζει το διαχρονικό ηθικό δίλημμα τού να κρίνεις έναν άνθρωπο και τις πράξεις του.
Παίζουν: Βαρνάβας Κυριαζής, Ανδρέας Αραούζος, Χάρης Αττώνης, Παναγιώτα Παπαγεωργίου, Γιώργος Ευαγόρου και Μαρίλια Χαριδήμου
Μετάφραση: Ανδρέας Αραούζος
Σκηνοθεσία: Ελένη Αναστασίου
Sκηνικά και κοστούμια του Γιώργου Γιάννου, μουσική επιμέλεια του Σταύρου Μακρή και σχεδιασμό φωτισμού του Νίκου Μυλωνά
Χορηγός Επικοινωνίας:

Διάλεξη «Πολιτική Αγωγή: Δικαιώματα και Υποχρεώσεις του Πολίτη» στο πλαίσιο της δράσης «Πολίτες εν γνώσει: Powered by EIMF», 18/6/25
2025-06-16 19:00 | Πολιτιστικό Κέντρο Στροβόλου
Διάλεξη «Πολιτική Αγωγή: Δικαιώματα και Υποχρεώσεις του Πολίτη» στο πλαίσιο της δράσης «Πολίτες εν γνώσει: Powered by EIMF»

Ο Δήμος Στροβόλου και το European Institute of Management and Finance (EIMF) σας προσκαλούν σε διάλεξη με θέμα:
«Πολιτική Αγωγή: Δικαιώματα και Υποχρεώσεις του Πολίτη»
Τετάρτη 18 Ιουνίου 2025, στις 19:00
Πολιτιστικό Κέντρο Δήμου Στροβόλου, αίθουσα υπογείου
Εισηγητής: δρ Άδωνης Πηγασίου
Εκπαιδευτής και Ακαδημαϊκός Διευθυντής του EIMF
Στην εποχή της παραπληροφόρησης, πόσο καλά γνωρίζουμε τα δικαιώματα και τις υποχρεώσεις μας ως πολίτες; Η διάλεξη αποσκοπεί να ενισχύσει την ενεργή και συνειδητή συμμετοχή του πολίτη στη δημοκρατική ζωή, προσφέροντας πρακτικά παραδείγματα και γνώση για τον σύγχρονο ρόλο του πολίτη.
Θα δοθούν πιστοποιητικά παρακολούθησης σε όλους τους συμμετέχοντες.
Απαραίτητη η δήλωση συμμετοχής, μέχρι την Κυριακή 15 Ιουνίου 2025 στον σύνδεσμο: https://forms.office.com/e/tZ6zFc7w2C
Η διάλεξη αποτελεί τη δεύτερη σε σειρά στο πλαίσιο της κοινής δράσης του Δήμου Στροβόλου και του EIMF με τίτλο «Πολίτες εν γνώσει: Powered by EIMF» η οποία αποσκοπεί στην ενδυνάμωση των πολιτών μέσω διαδραστικών παρουσιάσεων, με ποικίλη θεματολογία σχετικά με ζητήματα ευρύτερου κοινωνικού ενδιαφέροντος.

ΑΠΟ ΤΟΝ ΔΗΜΟ ΣΤΡΟΒΟΛΟΥ
29 Μαΐου 2025

Πρόσκληση - «Σχέσεις σε Θαμπερό Φως: Η σκιά των διαταραχών προσωπικότητας», 17/6/25
2025-06-17 19:00 | Σπηλιές Πάρκου Ακροπόλεως
Πρόσκληση – «Σχέσεις σε Θαμπερό Φως: Η σκιά των διαταραχών προσωπικότητας»
Ο Δήμος Στροβόλου σας προσκαλεί στη διάλεξη με τίτλο:
«Σχέσεις σε Θαμπερό Φως: Η σκιά των διαταραχών προσωπικότητας»
Τρίτη, 17 Ιουνίου 2025
Αίθουσα «Σπηλιές», Πάρκο Ακρόπολης
Ώρα: 19:00
Η διάλεξη θα εστιάσει στο πώς οι διαταραχές προσωπικότητας επηρεάζουν τις διαπροσωπικές σχέσεις, τη συναισθηματική εγγύτητα και την καθημερινή συνύπαρξη. Το θέμα θα προσεγγιστεί από τη σύγχρονη ψυχολογική οπτική, επιχειρώντας να φωτίσει τις «θαμπές» περιοχές της ανθρώπινης συνδιαλλαγής.
Επιπρόσθετα, ο δικηγόρος Λάρης Βραχίμης θα αναλύσει πώς οι διαταραχές προσωπικότητας επηρεάζουν το έργο του ως νομικού στον χώρο του οικογενειακού δικαίου (π.χ. διαζύγια, επικοινωνία με ανήλικα παιδιά).
Ομιλίες:
«Αόρατες πληγές, ορατές συνέπειες: Πώς οι διαταραχές προσωπικότητας διαμορφώνουν τη ζωή μας με άλλους» – Δρ Γιώργος Μεταξάς, Συμβουλευτικός Ψυχολόγος
«Σχέσεις με ναρκισσιστικές προσωπικότητες: Μύθοι και αλήθειες» – Στέλλα Σαββίδου, Κοινωνιολόγος, Συστημική Ψυχοθεραπεύτρια (υπαρξιακή προσέγγιση)
«Διαταραχές προσωπικότητας και οικογενειακή δικαιοσύνη» – Λάρης Βραχίμης, Δικηγόρος
Η εκδήλωση θα περιλαμβάνει χρόνο για ερωτήσεις και διάλογο με το κοινό.
Συνιστούμε την έγκαιρη δήλωση συμμετοχής έως τις 15 Ιουνίου 2025, για να διασφαλιστεί η ομαλή διεξαγωγή της εκδήλωσης.
Δηλώσεις συμμετοχής στον σύνδεσμο: https://forms.office.com/e/KXCpTVX9w4
Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
4 Ιουνίου 2025

Παρουσίαση του βιβλίου «ΕΣΥ για ΣΕΝΑ» του Λάκη Αργυρού στις 20/6/25, στο Μουσείο Εθνομ. Κυπριανού, από τον Όμιλο Φίλων Δημ. Βιβλιοθήκης Στροβόλου
2025-06-20 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο
ΔΕΛΤΙΟ ΤΥΠΟΥ
Παρουσίαση του βιβλίου «ΕΣΥ για ΣΕΝΑ» του Λάκη Αργυρού στον Στρόβολο
Μετά από ένα αξέχαστο ταξίδι που πέρασε από σημαντικές πόλεις της Ελλάδας — Κομοτηνή, Ξάνθη, Καβάλλα, Δοξάτο Δράμας, Δράμα, Σέρρες, Βέροια, Θεσσαλονίκη, Λάρισα, Ηράκλειο Κρήτης και Αθήνα — και από τις όμορφες γωνιές της Κύπρου, όπως η Λεμεσός, η Λάρνακα, η Πάφος, η Κυπερούντα και η Αθηένου, το βιβλίο «ΕΣΥ για ΣΕΝΑ» του Λάκη Αργυρού επιστρέφει στον τόπο που γεννήθηκε — τον Στρόβολο.
Ο Όμιλος Φίλων Δημοτικής Βιβλιοθήκης Στροβόλου, ο Ελληνικός Πνευματικός Όμιλος Κύπρου (ΕΠΟΚ), οι Εκδόσεις Ευγνώμων και ο ίδιος ο συγγραφέας σας προσκαλούν να ζήσετε από κοντά την παρουσίαση που θα πραγματοποιηθεί την Παρασκευή 20 Ιουνίου 2025, ώρα 19:00, στο Μουσείο Εθνομάρτυρα Κυπριανού στον Στρόβολο.
Η εκδήλωση θα πραγματοποιηθεί υπό την αιγίδα του Δημάρχου Στροβόλου, κ. Σταύρου Σταυρινίδη.
Χαιρετισμούς θα απευθύνουν:

Δρ Μαρία Μιχαηλίδου, Πρόεδρος Ομίλου Φίλων Δημοτικής Βιβλιοθήκης Στροβόλου
κ. Σταύρος Σταυρινίδης, Δήμαρχος Στροβόλου
κα Αννίτα Δημητρίου, Πρόεδρος της Βουλής των Αντιπροσώπων
κ. Μιχάλης Δαμιανός, Υπουργός Υγείας
κα Νάγια Ρούσου, Ομότιμη Καθηγήτρια ΜΜΕ, Ακαδημαϊκός, Συγγραφέας
Κεντρική ομιλήτρια: κα Χρυσόθεμι Χατζηπαναγή, Πρόεδρος του ΕΠΟΚ

Θα ακολουθήσει αντιφώνηση από τον συγγραφέα.
Την εκδήλωση θα συντονίσει η εκδότρια κα Άντρη Χαϊράλλα.
Χορηγοί Επικοινωνίας: CityChannel.live και Lefkosia.news
Υποστηρικτής: Blue Bird Sweets
Η παρουσία σας θα μας τιμήσει ιδιαίτερα — σας περιμένουμε να γιορτάσουμε μαζί αυτή τη σημαντική στιγμή που σηματοδοτεί μια νέα αρχή για το βιβλίο και τον συγγραφέα.
Βιογραφικό
Ο Λάκης Αργυρού είναι επικοινωνιολόγος, παρακινητικός ομιλητής και σύμβουλος προσωπικής και επαγγελματικής ανάπτυξης. Γεννημένος και μεγαλωμένος στον Στρόβολο, με καταγωγή από την Κυπερούντα, έχει αφιερώσει τη ζωή του στην ενδυνάμωση του ανθρώπου μέσω της γνώσης, της επικοινωνίας και της αυτοβελτίωσης.
Είναι συγγραφέας του βιβλίου «ΕΣΥ για ΣΕΝΑ» και δημιουργός των βιωματικών σεμιναρίων FLY (First Love YourSelf). Με περισσότερα από τριάντα χρόνια προσφοράς στη δημοτική υπηρεσία του Δήμου Στροβόλου, υπηρέτησε σε πολλούς τομείς, δίνοντας ιδιαίτερη έμφαση στην επικοινωνία, τον πολιτισμό και την εξυπηρέτηση του πολίτη.
Παράλληλα, έχει πλούσια εμπειρία ως εισηγητής σε συνέδρια, εργαστήρια και εκπαιδευτικά προγράμματα τόσο στην Κύπρο όσο και στο εξωτερικό, ενώ ιδιαίτερη θέση στη δράση του κατέχουν τα προγράμματα με παιδιά και εφήβους μέσα από εργαστήρια και προγράμματα ανάπτυξης και ενδυνάμωσης. Επιπλέον, η πολυετής του παρουσία σε ραδιόφωνο και τηλεόραση ενίσχυσε τη φωνή του ως επικοινωνιολόγου και παρακινητικού ομιλητή.
Σπούδασε Επικοινωνία (BSc in Communications, Cum Laude) και είναι πιστοποιημένος εκπαιδευτής, διαμεσολαβητής, καθώς και επαγγελματίας στην εκπαίδευση ενηλίκων και στη διαχείριση θυμού. Ταξίδεψε σε περισσότερες από 40 χώρες, διατηρώντας πάντα ζωντανό το ενδιαφέρον του για τη γνώση, την ψυχολογία, τον πολιτισμό, τις συνήθειες και την ανθρώπινη συμπεριφορά.
Στις αγαπημένες του ασχολίες περιλαμβάνονται το διάβασμα, το γράψιμο, η μουσική, οι βόλτες με τη μηχανή και η παρέα με το σκύλο του.

Παράσταση χορού «Άλλες εποχές», 22/6/25
2025-06-22 19:30 | Δημοτικό Θέατρο Στροβόλου, Cyprus
Η σχολή χορού Angels Dance Studio by Angela Georgiou παρουσιάζει την παράσταση «Άλλες εποχές»
22 Ιουνίου 2025 │ώρα:19:30 │Δημοτικό Θέατρο Στροβόλου
Εισιτήρια πωλούνται απόTicketmaster

Τελετή Ονοματοδότησης Δημοτικού Αθλητικού Κέντρου «Γλαύκος Κληρίδης» (οδός Κορυτσάς, περιοχή Ακρόπολης), 23/6/25 | 19:00
2025-06-23 19:00 | Δημοτικό Αθλητικό Κέντρο Στροβόλου
Τελετή ονοματοδότησης Δημοτικού Αθλητικού Κέντρου «Γλαύκος Κληρίδης»
Τη Δευτέρα 23 Ιουνίου 2025 και ώρα 19:00 θα πραγματοποιηθεί η τελετή ονοματοδότησης του Δημοτικού Αθλητικού Κέντρου Στροβόλου «Γλαύκος Κληρίδης», προς τιμή του αείμνηστου Προέδρου της Κυπριακής Δημοκρατίας, στο πλαίσιο της αναβάθμισης του χώρου και της εξέλιξής του σε πρότυπο δημοτικό χώρο άθλησης.
Τα αποκαλυπτήρια θα τελέσει η Πρόεδρος της Βουλής των Αντιπροσώπων και Πρόεδρος του Δημοκρατικού Συναγερμού κα Αννίτα Δημητρίου.
Με την αναβάθμιση του Κέντρου, από τις 13 Ιουνίου 2025 θα λειτουργήσουν στίβος με ταρτάν, δύο γήπεδα padel tennis και γήπεδα καλαθόσφαιρας, επιπρόσθετα από τα υφιστάμενα γήπεδα φούτσαλ και αντισφαίρισης, καθιστώντας τον εν λόγω χώρο μοναδικό στο είδος του ανά τo παγκύπριo.

Παράσταση χορού «Άλλες εποχές», 23/6/25
2025-06-23 19:30 | Δημοτικό Θέατρο Στροβόλου, Cyprus
Η σχολή χορού Angels Dance Studio by Angela Georgiou παρουσιάζει την παράσταση «Άλλες εποχές»
23 Ιουνίου 2025 │ώρα: 19:30│Δημοτικό Θέατρο Στροβόλου
Εισιτήρια πωλούνται από Ticketmaster

Παράσταση χορού «20 Beats 1 Dream», 24/6/25
2025-06-24 19:30 | Δημοτικό Θέατρο Στροβόλου, Cyprus
Η σχολή χορού Creativity Dance Studio παρουσιάζει την παράσταση χορού «20 Beats 1 Dream»
24 Ιουνίου 2025 │ώρα: 19:30 │Δημοτικό Θέατρο Στροβόλου
Εισιτήρια πωλούνται από https://www.soldoutticketbox.com/event/20-beats-1-dream-2025?lang=en&utm_source=homearticles&utm_medium=banner&utm_campaign=bannercampaign

5ο Ενοριακό Συμβούλιο: Ο Στρόβολος αλλάζει. Μαζί κάνουμε καλύτερη τη γειτονιά μας!, 25/6/25
2025-06-25 19:00 | Ιερός Ναός Τιμίου Σταυρού
